ಲಾಕ್ ಡೌನ್ ಗುಂಗಿನಿಂದ ಹೊರಬರಲು ಮಾಂಟ್ರಿಯಲ್ ನಿವಾಸಿಗಳಿಗೆ ಥೆರಪಿ ಕೋವಿಡ್19 ನಿರ್ಬಂಧಗಳಿಂದ ಹಬ್ಬದ ಸೀಸನ್ನಲ್ಲೂ ಪೂರ್ತಿಯಾಗಿ ಫ್ರೀಯಾಗಿ ಇರಲು ಸಾಧ್ಯವಾಗದೇ ಇರುವ ಮಂದಿಗೆ ಸ್ವಲ್ಪ ರಿಲೀಫ್ ಕೊಡಲು ಕೆನಡಾದ ಮಾಂಟ್ರಿಯಲ್ನಲ್ಲಿ ವಿಶೇಷವಾದ ಬೆಳಕು ಮತ್ತು ಸದ್ದಿನ ಪ್ರದರ್ಶನ ಏರ್ಪಡಿಸಲಾಗಿತ್ತು. 19ನೇ ಶತಮಾನದ ಸಿನಿ ತಂತ್ರಜ್ಞಾನವಾದ ಝೋಟ್ರೋಪ್ಗಳ ಮೂಲಕ, ವಿಶೇಷವಾದ ಚಲನಚಿತ್ರಗಳನ್ನು ಈ ಶೋನಲ್ಲಿ ತೋರಲಾಗುತ್ತಿದೆ. ಸಿಲಿಂಡರ್ ಒಂದರ ತೆರೆದ ಸ್ಲಿಟ್ಗಳ ಮುಖಾಂತರ ಹಾದು ಹೋಗುವ ಬೆಳಕಿನಲ್ಲಿ ಈ ಚಿತ್ರಗಳನ್ನು ನೋಡುತ್ತಾ, ಹಾಗೇ ಸಿಲಿಂಡರ್ಗಳನ್ನು ತಿರುಗಿದರೆ ಆ ಚಿತ್ರಗಳು ಜೀವಂತವಾಗಿ ಚಲಿಸಿದಂತೆ ಭಾಸವಾಗುತ್ತವೆ. ಈ ಪ್ರದರ್ಶನವನ್ನು ಮಾರ್ಚ್ 14, 2021ರವರೆಗೂ ಮುಂದುವರೆಸಲಾಗುವುದು ಎಂದು ಆಯೋಜಕರು ತಿಳಿಸಿದ್ದಾರೆ. ಪ್ರತಿ ದಿನ ಸಂಜೆ 6 ಗಂಟೆಯ ವೇಳೆಗೆ ನಗರದ ಅನೇಕ ಕಟ್ಟಡಗಳ ಮೇಲೆ ಈ ಬೆಳಕಿನ ಪ್ರದರ್ಶನವನ್ನು ತೋರಲಾಗುವುದು.